Chainsaw Man

Chainsaw Man (jaapani keeles チェンソーマン Chensō Man) on koomiksisari (manga), mille autor on Tatsuki Fujimoto. 

Sari hakkas ilmuma 2018. aastal Jaapani iganädalases koomiksiajakirjas Weekly Shōnen Jump ning sarja esimest osa avalikustati 2020. aasta detsembrini. Loo keskmeks on vaesunud, võlgades poiss Denji, kelles tärkab üleloomulik võime muuta oma käed ja pea mootorsaagideks. Ta kasutab seda, et teenida raha ning elada elu nagu tavaline inimene. Nüüdseks on sarja 97 peatükki kogutud kokku 11 köitesse.

2022. aasta 13. juulil avalikustati 98. peatükk, millega ühes algas seeria teine osa. Jaapanis levitatakse seda Shueisha netiajakirjas Shōnen Jump+, väljaspool Jaapanit aga Shueisha ingliskeelsel veebilehel Manga Plus. Lisaks sellele luuakse sarjast ka animeeritud teleseriaal (anime), mille eest vastutab animatsioonistuudio MAPPA.

Ingliskeelse tõlke ametlik levitaja väljaspool Jaapanit on Viz Media, seda saab lugeda nii veebis kui ka pehmekaanelise köitena, kokku 11 raamatut.

Viited

Välislingid 
 Teleseriaali treiler – YouTube
 Koomiksi esimese volüümi treiler – YouTube
 Koomiksi ametlik veebiväljaanne – Manga Plus (vaadatud 13.07.2022)
 Sarja ametlik Twitteri konto

Mangasarjad